Arno Camenisch
De Arno Camenisch (* 1. Februar 1978 z Brigels) isch en Schriftsteller uss Graubünde, wo im rätoromanische Idiom Surselvisch ùn ùff Dütsch schryybt. Er schryybt Prosa, Lyrik ùn Theaterstügg. Überregional bekannt worde isch er dur syn Buech Sez Ner, wo ùff Romanisch ùn Dütsch gschriibe isch, ùn en Sùmmer uss Sicht vo de Älpler bschryybt.

Läbe 
De Camenisch isch 1978 in de Fraktion Tavanasa vo de Gmei Brigels ùff d Wält cho ùn het dört au d Primar- ùn Sekundarschuel bsuecht. Deno het er s Lehrerseminar z Chur absolviert ùn meereri Reise dur Europa, Auschtralie ùn Südamerika gmacht. Vo 2004 bis 2007 het er z Madrid gläbt, ùn syt 2007 isch er Studänt am Schwyzerische Literaturinstitut (HKB) z Biel, wonner au läbt.

Vo 2005 bis 2009 het er Byträg für d Sändig Impuls ùff Radio Rumantsch gmacht.

Wärch 
 Ernesto ed autras manzegnas. Prosa. Ed. Romania 2005.
 Sez Ner. Prosa. Urs Engeler Editor, Basel/Weil am Rhein 2009.
 Hinter dem Bahnhof. Prosa. Engeler Verlag, Holderbank 2010.
 Ustrinkata. Prosa. Engeler Verlag, Solothurn 2012 (als Hörspiil bearbeitet vom Geri Dillier).
 Fred und Franz. Urs Engeler, Solothurn 2013, ISBN 978-3-906050-06-5.
 Nächster Halt Verlangen. Ein paar Kolumnen. Urs Engeler, Solothurn 2014, ISBN 978-3-906050-18-8.
 Die Kur. Roman. Urs Engeler, Solothurn 2015, ISBN 978-3-906050-22-5.
 Die Launen des Tages. Prosa. Urs Engeler, Solothurn, 2016, ISBN 978-3-906050-19-5.

Pryys 
 2015: Kasseler Literaturpreis/Förderpreis Komische Literatur 
 2013: Förderpryys vùm Friedrich-Hölderlin-Preis
 2012: Schwyzer Literaturprys für Ustrinkata
 2011: Bärner Literaturprys für Hinter dem Bahnhof
 2010: ZKB Schillerpreis für "Sez Ner".
 2010: Bärner Literaturprys für "Sez Ner".
 2007: Shortlist Rauriser Literaturpreis mit "Sez Ner".
 2007: Werkbeitrag vo de Pro Helvetia.
 2006: Werkbeitrag vo de GiuRu.
 2003: Publikumspryys vo de Rätoromanische Literaturdääg.
 2001: Plema d’aur.

Weblink 
 Di offizieli Websyte vùm Arno Camenisch
 Arno Camenisch im Lexicon vùm Verein vo de Autorinne ùn Autore vo de Schwyz (ADS)
 S Profil vùm Arno Camenisch ùff de Syte vo de Radiotelevisiun Rumantscha

Fuessnote 

Epiker
Lyriker
Dramatiker
Literatur uf Rätoromanisch
Literatur uf Dütsch
Bündner
Maa
Läbigi Person